द सन की रिपोर्ट के अनुसार वुडस के महिलाओं से संबंधों का खुलासा होने पर एलिन ने गुस्से में हुई बहस के बाद मोबाइल फेंककर उनका दांत तोड़ दिया। ब्रिटिश टेब्लायड ने कहा , टाइगर वुडस अब शर्म के मारे अपना मुंह छिपाते फिर रहे हैं क्योंकि उनका एक दांत टूट गया है। जिस रात उनकी कार हादसे की शिकार हुई, उसी रात एलिन ने उनके प्रेम प्रसंगों से तंग आकर गुस्से में उनके मुंह पर मोबाइल फेंक दिया था। वुडस और एलिन की शादी पांच साल पहले हुई थी और उनके दो बच्चें हैं। करीब बारह महिलाओं के साथ उनके संबंधों का खुलासा होने पर एलिन घर छोड़कर चली गई लेकिन उसका फिलहाल तलाक देने का कोई इरादा नहीं है।